Дэпартацыя крымскіх татар
Дэпартацыя крымскіх татар — прымусовае высяленне крымскататарскага насельніцтва Крымскай АССР, праведзенае НКУС 18 мая 1944 года. Афіцыйна прычынай дэпартацыі называлася супрацоўніцтва некаторых крымскіх татар з Нацысцкай Германіяй падчас Другой сусветнай вайны. У 1989 годзе дэпартацыя была прызнана Вярхоўным Саветам СССР незаконнай і злачыннай. 12 лістапада 2015 Вярхоўная Рада Украіны прызнала дэпартацыю з Крыма ў 1944 годзе генацыдам крымчан і абвясціла 18 мая Днём памяці ахвяр генацыду крымскататарскага народа.